|  |  |
| --- | --- |
| Numri i lëndës: | 2023:229833 |
| Datë: | 23.11.2023 |
| Numri i dokumentit:  | 04964665 |

**P.nr.506/23**

**NË EMËR TË POPULLIT**

**GJYKATA THEMELORE NË PRISHTINË – DEGA NË LIPJAN**, Gjyqtari i vetëm gjykues Selman Salihu, me pjesëmarrjen e bashkëpunëtorit profesional Adolin Aliaj, në çështjen penale ndaj të pandehurit P. S. nga fshati J., Komuna L., i akuzuar sipas aktakuzës së Prokurorisë Themelore në Prishtinë, PP.II.nr.5566/23, të datës 17.10.2023, për shkak të veprës penale Vjedhja e shërbimeve nga neni 314 par. 1 lidhur me par. 6 të KPRK-së, duke vendosur lidhur me kërkesën Prokurorisë Themelore në Prishtinë për dhënien e urdhërit ndëshkimor, dënim me gjobë, jashtë seancës me datë 21.11.2023, mori këtë:

**A K T GJ Y K I M**

Pranohet Kërkesa e Prokurorisë Themelore në Prishtinë PP.II.nr.5566/23, të datës 17.10.2023, për shqiptimin e urdhrit ndëshkimor, andaj gjykata konform nenit 495 të KPPRK-së lëshon:

**URDHËR NDËSHKIMOR**

**Të pandehurit:**

**P. S.,** i biri i F. dhe S., e gjinisë M., i lindur me datë ..., me adresë fshati J., Komuna e L., i martuar, i gjendjes së dobët financiare, me numër personal ..., shqiptar, shtetas i Republikës së Kosovës,

**Ë S H T Ë F A J T O R**

**Sepse:**

Me datë 06.04.2023, në fshatin J. Komuna L., me qëllim që vetit të i sjellë dobi pasurore të kundërligjshme, gjatë një kontrolle, punëtoret e KEDS-it, tek i pandehuri, me numër DPR: ..., kanë konstatuar se i pandehuri me qëllim që vetit t’i sjell dobi pasurore të kundërligjshme, ka bërë lidhje direkte jashtë pikës matëse ku njehsori ka qenë i shkyçur nga distanca, por i njëjti ka bërë lidhje direkte pa majte, ashtu që energjia e shpenzuar nuk është matur me çka të dëmtuarës KEDS-it, i ka shkaktuar dëm pasuror, në shumë prej 158.84€

Me këtë ka kryer veprën penale Vjedhja e shërbimeve nga neni 314 par. 1 lidhur me par. 6 të KPRK-së.

Andaj, gjykata konform neneve 4,7, 17, 21, 38, 39, 43 të KPRK-së, si dhe neneve 364 dhe 495 të KPPRK-së, të pandehurit të lartcekur i shqipton:

**DËNIM ME GJOBË**

Të pandehurit P. S., gjykata i shqipton dënim me gjobë në shumën prej 100.00 € (njëqind euro).

II. Obligohet i pandehuri i lartcekur që në afat prej 15 ditësh nga dita e plotfuqishmërisë së këtij aktgjykimi ta paguaj gjobën. Nëse i pandehuri nuk dëshiron ose nuk mund të paguajë gjobën, gjykata konform nenit 43 paragrafi 3 i KPRK-së mund të zëvendësojë dënimin me gjobë me dënim me burgim, ku një ditë burgim llogaritet me njëzet (20) Euro gjobë.

III. Obligohet i pandehuri që të dëmtuarës KEDS, t’ia kompensoj dëmin e shkaktuar në vlerë prej 158.84 €, në afat prej 15 ditësh pas plotfuqishmërisë së aktgjykimit.

IV. Obligohet i pandehuri, që në emër të shpenzimeve të procedurës, të paguaj paushallin gjyqësor në shumë prej 20€ (njëzetë euro), ndërsa për programin për kompensimin e viktimave të krimit shumën prej 30€ (tridhjetë euro), në afat prej 15 ditësh nga dita e plotfuqishmërisë së këtij aktgjykimi.

**A r s y e t i m**

Prokuroria Themelore në Prishtinë – Departamenti i Përgjithshëm, me aktakuzën PP.II.nr.5566/23, të datës 17.10.2023, ka akuzuar P. S., se ka kryer veprën penale Vjedhja e shërbimeve nga neni 314 par. 1 lidhur me par. 6 të KPRK-së, dhe ka ushtruar kërkesë për dhënien e urdhërit ndëshkimor me arsyetim se ka prova të mjaftueshme dhe të besueshme nga kallëzimi penal që vërtetojnë kryerjen e kësaj vepre penale nga i pandehuri.

Gjyqtari i çështjes me rastin e shqyrtimit paraprak të çështjes, konform nenit 493 të KPPRK-së, gjeti se janë plotësuar kushtet nga neni 495 të KPPRK-së, dhe pranoi kërkesën për dhënien e urdhrit ndëshkimor si në dispozitiv të këtij aktgjykimi.

Kjo gjykatë konsideron se nga provat e bashkangjitura në shkresat e lëndës, duke analizuar aktakuzën, procesverbalin e marrjes në pyetje për të dyshuarin i datës 04.10.2023, transakcionet e konsumatorit të nxjerra nga ekstrakti i librave afarist, kallëzimi penal i datës 08.09.2023, nr. CMS-K/DFE-164, procesverbali nr. 2069931, i datës 06.04.2023; procesverbali me nr. 2064460 i datës 29.12.2022; procesverbali nr. 2057289, i datës 10.11.2022; procesverbali nr. 2050393, i datës 06.10.2022; procesverbali nr. 0012439 i datës 22.08.2022, kalkulimi RH, me ID e rastit 472856, i datës 13.04.2023; kalkulimi RH, me ID e rastit 458654, i datës 04.01.2023; kalkulimi RH, me ID e rastit 449161, i datës 11.11.2022; kalkulimi RH, me ID e rastit 443009, i datës 07.10.2022; kalkulimi RH, me ID e rastit 435125, i datës 24.08.2022, fatura nr. DFEHP2322437, e datës 13.04.2023, fatura nr. DFEHP2322191, e datës 05.01.2023, fatura nr. DFEHP2222039, e datës 11.11.2022, fatura nr. DFEHP2221911, e datës 07.10.2022, fatura nr. DFEHP2221758, e datës 24.08.2022 si dhe foto dokumentacioni nga vendi i ngjarjes, si dhe shkresat e tjera që gjenden në lëndë, janë prova të besueshme mbi bazën e të cilës vërtetohet se i pandehuri ka kryer veprën penale për të cilën akuzohet.

Andaj gjykata duke bazuar në këto prova të besueshme, vërtetoi se në veprimet e të pandehurit ekzistojnë elementet e veprës penale Vjedhja e shërbimeve nga neni 314 par.1 lidhur me par.6 të KPRK-së.

Gjykata duke vendosur lidhur me shpenzimet e procedurës, në kuptim të nenit 452 paragrafi 1 i KPPRK-së, ngarkoi të pandehurin lidhur me shpenzimet e procedurës.

Vendimi për kompensimin e shpenzimeve të procedurës dhe paushallit gjyqësor është marrë konform nenit 449 par. 1 dhe 2 , nën-paragrafi 2.6 të KPPRK-së, ndërsa vendimi për pagesën për programin për kompensimin e viktimave të krimit u mor konform nenit 36 paragrafi 3 nën paragrafi 3.1 të Ligjit nr.08/L-109 për Kompensimin e Viktimave të Krimit.

Vendimi mbi realizimin e kërkesës pasurore juridike është marrë në bazë të nenit 457 dhe 462 par. 1 dhe 2 të KPPRK-së.

Nga sa u tha më lartë në bazë të neneve 364 dhe 495 të KPPK-së, u vendos si në dispozitiv të këtij aktgjykimi.

**GJYKATA THEMELORE NË PRISHTINË**

**DEGA NË LIPJAN**

**P.nr.506/23, me datën 21.11.2023.**

 **Gjyqtari i vetëm gjykues**

 **Selman Salihu**

**KËSHILLA JURIDIKE:** Kundër këtij aktgjykimi, i pandehuri apo mbrojtësi i tij mund të paraqesin kundërshtim në afatin prej 8 ditësh, nga dita e pranimit të tij, në këtë gjykatë.